section_heading: Glavne značajke Gerasimovljeve doktrine
paragraph_text: Gerasimov u svojem članku iz 2013. god. piše: "U 21. stoljeću postoji tendencija zamagljivanja razlika između stanja rata i mira. Ratovi se više ne objavljuju, a kad započnu, ne idu prema obrascu kakvoga se ranije očekivalo. Uloga nevojnih sredstava u postizanju političkih i strateških ciljeva je narasla, te je u nekim slučajevima njihova efikasnost znatno nadmašila silu oružja. Naglasak korištenih metoda sukoba preusmjerava se na široku upotrebu političkih, ekonomskih, informativnih, humanitarnih i drugih nevojnih mjera, provedenih uz korištenje protestnog potencijala stanovništva." Gerasivov prepoznaje da u suvremenom svijetu korištenje frontalnih napada velikim vojnim postrojbama zastarjelo, te da danas korištenje asimetričnih (hibridnih) oblika ratovanja ima prednost: "Asimetrične akcije dolaze u široku uporabu, omogućujući poništavanje neprijateljevih prednosti u oružanom sukobu. Među takve akcije ubrajaju se korištenje snaga za posebne operacije i korištenje interne opozicije kako bi se stvorio stalno djelujući front kroz čitav teritorij neprijateljske države, kao i korištenje neformalnih akcija, uređaja i sredstava koja se stalno usavršuju."